Diari Oficial de la Generalitat Valenciana


Sumari del DOGV 7777, del 09-05-2016 (2016/3210)

RESOLUCIÓ de 5 de maig de 2016, de la Direcció General de Política Educativa, per la qual es determinen els col·legis d'Educació Infantil i Primària de la Comunitat Valenciana que en el curs escolar 2016-2017 aplicaran l'Ordre 7/2015, de 17 de setembre, de la Conselleria d'Educació, Investigació, Cultura i Esport, per la qual es regulen les bases que han de regir la implantació d'un projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7777

Data del DOGV
:   09-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3210


Data del document
:   05-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 5 de maig de 2016, de la Direcció General de Política Educativa, per la qual es determinen els col·legis d'Educació Infantil i Primària de la Comunitat Valenciana que en el curs escolar 2016-2017 aplicaran l'Ordre 7/2015, de 17 de setembre, de la Conselleria d'Educació, Investigació, Cultura i Esport, per la qual es regulen les bases que han de regir la implantació d'un projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat. [2016/3210]  
  
L'Ordre 7/2015, de 17 de setembre, de la Conselleria d'Educació, Investigació, Cultura i Esport (DOCV 21.09.2015), aprova les instruccions per a la implantació durant el curs 2015-2016 d'un projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat. L'article 2 d'aquesta ordre estableix que abans de finalitzar el curs acadèmic 2015-16, prèvia avaluació del projecte experimental, es podrà ampliar la seua vigència per a posteriors cursos acadèmics.  
  
Per les conclusions del seguiment efectuat per la Inspecció d'Educació i l'avaluació del projecte experimental i en virtut de les competències assignades pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer. Autorització  
Autoritzar la continuació, per al curs 2016-2017, del projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat, regulat per l'Ordre 7/2015, en els col·legis d'Educació Infantil i Primària que l'iniciaren el curs 2015-2016 i que figuren en l'annex II d'aqueixa ordre.  
  
Segon. Desenvolupament del projecte experimental  
Els centres docents a què fa referència el punt 1 desenvoluparan el projecte experimental d'acord amb el que estableix l'Ordre 7/2015, sense perjudici de les condicions d'aplicació que, amb posterioritat a aquesta resolució, la conselleria amb competència en matèria educativa determine per tal d'adequar-lo a les necessitats que es puguen presentar.  
  
  
Tercer. Admissió i matriculació  
Per a l'admissió de l'alumnat s'aplicarà el que estableixen el Decret 40/2016, de 15 d'abril, pel qual es regula l'admissió de l'alumnat en els centres docents públics i privats concertats (DOCV 7762, 18 d'abril), i l'Ordre 7/2016, de 19 d'abril, per la qual es regula el procediment d'admissió de l'alumnat en els centres docents sostinguts amb fons públics de la Comunitat Valenciana (DOCV 7765, 21 d'abril).  
  
  
València, 5 de maig de 2016.- El director general de Política Educativa: Jaume Fullana Mestre.